Formula-maailmassa pitää olla koko ajan huippuvireessä.
NETFLIX-ALKUPERÄISSARJA
Rankkoina hetkinä voi alkaa epäillä itseään.
Spa 2012 oli tärkeä hetki urallani.
Hamilton sai hyvän lähdön Belgian GP:ssä.
-Grosjean kiilaa Lewisin eteen. -Osuma!
Grosjean menee Alonson yli. Iso kolari.
Alonso, Hamilton ja Kobayashi keskeyttävät.
Kisa alkoi dramaattisesti.
Pakko kyllä sanoa, että syy taisi olla Grosjeanin.
Tapasin sen kisan jälkeen psykologin, jotta saisin mielialani kohenemaan.
Käytämme valmentajia treenaamaan kroppaa, joten miksei psykologia treenaamaan päätä?
PAINEITA
GENEVE SVEITSI
Otetaan muutama juoksuharjoitus edestakaisin.
Lonkat rennoiksi. Juuri noin.
Olen Romain Grosjean, 32, ja ajan Haas F1 -tallissa.
Synnyin kilpailuhenkisenä.
Yritän olla paras kaikessa, mitä teen.
Vauhtia.
Oli kyse sitten tenniksestä, juoksusta, ruoanlaitosta tai autourheilusta.
Alkukausi on silti ollut huono.
AZERBAIDŽANIN GP HUHTIKUU 2018
Seuraamme Grosjeania. Hän mutkittelee yrittäen lämmittää renkaita.
Grosjean oli hyvissä asemissa, mutta ajoi kolarin turva-auton takana.
Mitä helvettiä tähän voi sanoa?
ESPANJAN GP TOUKOKUU 2018
Näyttää siltä, että Romain Grosjean menee radan poikki.
-Oletko kunnossa? -Olen.
Uskomatonta.
Olen tosi pahoillani.
Mitä Haasin kuljettajalle on tapahtunut?
-15. -Yksi vielä.
Olemme maailman parhaimmistoa, koska ajamme Formula 1:ssä.
Näitä paikkoja on jaossa vain 20.
Moni haluaa viedä ne meiltä.
Jos tuloksia ei tule, menettää työpaikkansa.
Kaksi vielä.
Tervetuloa Etelä-Ranskaan ja Ranskan Grand Prix'n pariin.
Aivan, 10 vuoden jälkeen olemme palanneet Ranskaan,
missä ajetaan vuoden 2018 F1-mestaruuksien kahdeksas osakilpailu.
Hyvää päivää, hyvä yleisö. On ilo toivottaa teidät tervetulleiksi...
Olen sveitsiläis-ranskalainen.
Sveitsiläinen minussa inhoaa myöhästelyä. Olen aina ajoissa ja pidän suklaasta.
Voiko kliseisempää enää olla?
Äitini on kuitenkin ranskalainen ja vartuin Ranskan lipun alla.
Vähän kuin kaksoispersoonallisuus.
-Romain, tule tänne. -Kiitos!
Tällä kertaa Romain Grosjean toivoo pisteitä kotiradaltaan.
Hän on yhä nollilla.
Kyllä se kannustaa lisää. Marseljeesi soi ja Ranskan liput liehuvat.
Toivon, että kauden kurssi kääntyy ja kaikki menee putkeen koko viikonlopun.
Milloin pääset aloittamaan?
Haas F1 on sarjan nuorin talli. Ajamme kolmatta kautta.
Tärkein tavoite on pärjätä viime kautta paremmin.
TALLIPÄÄLLIKKÖ
Miten kuvailisin Romainia kuljettajana... Hän ei ole vaikea.
Hyvänä päivänä hän on yksi parhaista kuljettajista,
mutta hän tekee virheitä.
Jatkuvasti kolareita ajava kuljettaja voi menettää itsevarmuutensa.
Hienoa. Kiitos, pojat.
Romainin päätehtävä tällä kaudella on päästä tasaiseen suoritukseen.
Hän on iloinen saadessaan ajaa ensi kertaa Ranskan GP:ssä Circuit Paul Ricardilla.
Hyppään alas ottamaan kysymyksiä.
Terve, Romain. Missä tallissa ajat ensi kaudella?
En tiedä vielä. Keskitymme nyt seuraaviin kilpailuihin.
Formulat eroavat muista urheilulajeista.
F1-TOIMITTAJA
Sopimukset neuvotellaan ja allekirjoitetaan ties milloin.
Siksi kuljettajien täytyy aina suoriutua mahdollisimman hyvin.
Olet tyytyväinen Haasiin, mutta aika näyttää.
-Juuri niin. -Aplodeja, hyvät naiset ja herrat.
Kiitetään Romain Grosjeania hänen ajastaan. Onnea matkaan.
Suoraan ajolinjalle.
Romainin sopimus raukeaa kauden lopussa.
On todella epävarmaa, pysyykö hän F1:ssä.
Kuudes mennään aika lujaa. Vähän kuin neljäs tai viides.
Hän on hyvin kokenut.
Hyvänä päivänä hän on tosi hyvä, mutta tämä kausi sakkaa.
Viimeinen kisa määrittää kuljettajan, eikä Romainin viimeinen kisa ollut häävi.
-Sinusta pidetään. -Totta.
Mekin pidämme.
LAUANTAI AIKA-AJOT
Aika-ajot ovat alkamassa, mutta kuljettajat pääsevät -
oikeastaan vasta nyt ottamaan tuntumaa rataan kilpailutilanteessa.
Lauantain aika-ajoissa määritellään sunnuntain Grand Prix'n lähtöjärjestys.
Takana oleva lähtöpaikka vaikeuttaa kilpailua ja pisteiden hankkimista.
Joka kuljettajalla on varmasti paineita.
OMISTAJA, HAAS
Romainilla niitä on varmasti.
Kevin on hänelle vastustaja.
KULJETTAJA, HAAS
Kyllä hän sen tuntee.
Tallikaveri on monella tapaa pahin vihollinen.
Tulen hyvin toimeen Romainin kanssa, ja meillä on terve suhde toisiimme.
Olemme kuitenkin täällä keskittymässä itseemme ja omaan pärjäämiseemme.
En mieti auton kolarointia.
Olen valmis mihin tahansa, jotta saan tuloksia.
Hyvät tyypit eivät voita.
Formuloissa ei koskaan menesty, jos on mukava ja päästää tallikaverin ohi.
Se kuuluu tähän lajiin. Tällä tasolla on taisteltava.
Vielä kerran ennen lähtöä.
Siitä näkee F1-ajajien luonteen. He eivät halua päästää ketään ohitseen.
Vihreä valo syttyy, ja autot pääsevät radalle.
Harjoitus tulee tarpeeseen.
He kilpailevat keskenään kävellessään ovesta ulos. Se kuuluu luonteeseen.
Kukaan ei voita heitä missään.
-Radio toimii. Kaarre yksi. -Selvä.
Selvä. Anna mennä.
-Valmista. Vihreä vai punainen? -Vihreä.
Se oli siinä. Mennään.
Kuva tulee Romain Grosjeanin autosta. Nopealta näyttää. Haas on äärirajoilla.
Hyvä kierros. Hän on 1,6 jäljessä. Nyt tarvitaan iso kierros.
Grosjean ylittää viivan seuraavaksi.
Se oli hyvä kierros.
Romain oli nopea. Hän ei olisi voinut tehdä mitään paremmin,
mutta hänen pitää saada tasaisesti kaikki irti autosta.
Kuljettajaoletus C.
Hamilton on kolmantena, ja olet jäljessä. Seuraavaksi aikakierros. Antaa mennä.
-Eikä! -Hän kolaroi.
Jumalauta!
Haasin aika-ajot päättyivät, ja radalla on punainen lippu.
Saatana!
Oletko kunnossa?
-Olen, mutten saa pakkia päälle. -Ymmärrän.
-Tämä ei suostu pakittamaan. -Kaikessa rauhassa vain.
Romain Grosjean kotiradallaan. Tänne asti tultiin hymyillen,
mutta nyt Haas-tallilla ovat murheelliset ajat edessä.
Moottori keittää.
En tiedä, kauanko pystyn elämään näin.
Minun on tehtävä jotain.
En voi selitellä hänen tekojaan loputtomiin.
-Hän tulee takaisin tänne. -Kun hän palaa...
-Rauhoitutaan hetkeksi. -...ja suoraan alas.
Kolarin jälkeen ei voi olla ylpeä.
Etenkään jos alla on hyvä auto, jolla on mahdollisuus hyvään kisaan.
Tietysti siinä on turhautunut, pettynyt, surullinen ja vihainen.
Mikä olo?
Haluatko huoneeseesi?
Yleensä kypärä tulee pidettyä päässä ja visiiri alhaalla.
Sillä saa suljettua muut ulkopuolelle ja luotua rakoa muuhun maailmaan.
Anna myötätuulessa vain vähän kaasua.
Olen liian väsynyt. En saa nukuttua. Huono onni vaatii veronsa.
-Luulin, että... -Pelkkiä huonoja uutisia.
Se on vain liikaa.
En voi levätä, koska pelkään, mitä seuraavaksi.
Ja taas sattui jotain.
Jumalauta! En tehnyt mitään väärää koko viikonloppuna.
Anteeksi.
Ei sinun tarvitse.
-Tuo oli turhaa. -Tiedän.
-Saatana. Emme voi... -Tiedän, että se oli turhaa.
Ei jäädä märehtimään tätä. Käykö?
Meillä on yhä hyvä auto, jolla saamme pisteitä huomenna.
Pää pystyyn nyt.
Kaikki meni hyvin ennen katastrofia.
Kyse ei ollut edes virheestä. Hän yrittää liikaa. Se on mielipiteeni.
Hän haluaa olla nopeampi ja joutuu siksi tilanteisiin, joissa auto ei pysy mukana.
Hänen pitäisi tietää, miten pitkälle auton voi viedä,
mutta hän ylittää rajan vähän liian usein.
Helvetti.
Grosjean lähtee viimeisestä ruudusta, joten Magnussen on Haasin ainoa toivo.
Yksi kellotettava kierros.
Vedetään tämä pakettiin.
Kevin Magnussen ajaa yhdeksänteen ruutuun. Haasin kokonaistulos on pettymys.
Auto oli nopea tällä radalla.
Näytätte Kevinin kanssa molemmat pettyneiltä,
mutta allanne on hyvä auto. Meneekö huomenna paremmin?
Toivotaan. Ehkä meitä viimein onnistaa.
-Aloitetaanko? -Aloitetaan.
AIKA-AJOJEN PURKUPALAVERI
Aika-ajot olivat tietenkin pettymys potentiaaliimme nähden.
Voimmeko aloittaa sinusta, Romain?
En osaa selittää häviötäni.
-Se vain meni... -Ymmärrän.
Formula 1:ssä tuntee joskus itsensä yksinäiseksi,
koska harva ymmärtää, mitä käymme läpi.
Jos radalla tekee virheen, kaikki puhuvat siitä.
Sankarista luuseriksi putoamiseen voi mennä viisi sekuntia.
Hänen itseluottamuksensa kolhiintui pahasti.
Ihan kuin hän ei välittäisi tästä enää. Minusta tuntuu siltä.
Mitään hävittävää ei ole. Silloin ollaan vahvimmillaan.
Eikö ole näin? Olemme 19. sijalla, ja kaikki on pelissä.
TIIMIPÄIVÄLLINEN
-Yritätte sijoittaa hänet. -Etsimme hänelle paikkaa.
Kuuntelisitteko hetken minua? Haluan selittää tilannetta vähän.
Mielestäni oli aika pitää illalliskutsut ja osoittaa, että arvostamme työtänne.
Tulokset ovat lupaavia, mutta saamme vain vähän pisteitä.
Tiedämme sen kaikki.
Hän on ainoa, joka on saanut pisteitä. Romain ei ole täällä.
Ehkä hän ei halunnut tulla, koska ei ole saanut pisteitä.
Tai ehkä en kutsunut häntä, koska hän ei ansaitse ruokaa.
Kerron hänelle kyllä huomenna, mitä sanoin.
Ei tarvitse juosta kantelemaan. Uskallan sanoa sen itse.
Olemme kilpailuhenkisiä.
En itse välillä malttaisi odottaa kilpailuja,
koska tällaisen auton saa harvoin urallaan.
Tarvitsemme vain vähän onnea.
Emme paljon, mutta jos pääsemme epäonnesta eroon, pärjäämme.
Halusin vain sanoa, että uskomme teihin kaikkiin yhä.
Meillä on ollut ongelmia, mutta taistelemme silti.
Nauttikaa illasta ja ateriasta. Kiitos meidän puolestamme teille kaikille.
SUNNUNTAI KILPAILU
Tänään on tarkoitus kerätä pisteitä.
Tallimme kaltaisella autolla pitäisi saada pisteitä joka viikonloppu.
Romain. Radio toimii. Valmiina lähtöön.
Valot näkyvät pian.
Odottelemme valojen syttymistä -
ja Grand Prix -autoilun palaamista syntysijoilleen Ranskaan.
Valot sammuivat ja autot lähtevät. Hyvä lähtö kärkikaksikolle.
Sebastian Vettel jahtaa heitä ensimmäiseen kaarteesen tultaessa.
Jumalauta.
-Paha osuma takaapäin. -Ei hätää. Auto on nähdäksemme kunnossa.
Olet sijalla kahdeksan.
Grosjean painostaa Leclerciä yrittämällä ohitusta ulkokautta.
-Hän pakotti minut taas radalta. -Näimme sen. Ei hätää. Jatka vain.
Vettel perässä.
Vettel yrittää ohittaa Grosjeanin.
Näyttipä helpolta.
Nico Hülkenberg ahdistaa Haasia.
Taasko? Jumalauta.
Sieltä tulee Bottas. Hän on Grosjeanin rinnalla.
Hän pakottaa Haasin radalta mutkan jälkeen.
Ei helvetti!
Bottas työnsi minut taas radalta.
Näimme sen.
Käske hänen keskittyä ajamiseen tuon helvetin vinkumisen sijaan.
Kevin Magnussen jahtaa Brendon Hartleya šikaaniin.
Video tulee 10. sijalla olevan Magnussenin autosta.
Taisto Stoffel Vandoornea vastaan.
Se kestää vielä kolme kierrosta.
Magnussen pääsee Vandoornen ohi, ja Haas nousee 9. sijalle.
Kirit Sainzia kiinni ja otat kaulaa Leclerciin. Oikein hienosti menee.
Carlos Sainz menettää tehoja.
Kevin Magnussen ja Valtteri Bottas lähestyvät espanjalaista.
Tästä voi tulla bonussijoituksia.
Anna mennä, Kev.
6. sija.
Hieno suoritus. Paineet ovat hyvät, ja auto näyttää hyvältä. Kolme kierrosta.
Pääseekö Valtteri Bottas Kevin Magnussenin ohi?
Kuudes sija. Anna mennä.
Sinnittele, Kevin.
Magnussen pitää hänet loitolla.
Magnussen tulee kuudenneksi.
Ruutulippu.
Suorituksesi oli oikein vakaa tänään.
Mahtavaa.
Hyvää työtä. Lisää pisteitä.
Jatketaan samaa rataa. Meillä menee nyt hyvin.
Meillä on aikamoinen kuski. Sääli, ettei Grosjean noussut yhtä sijaa.
Romain Grosjean ylittää maaliviivan 11. sijalla ja jää ilman pisteitä.
Ruutulippu.
Ajoit hyvin.
Valitettavasti jäit pistesijoista. Kevin oli kuudes.
Säännöt ovat yksi vitsi. Minut työnnettiin kahdesti radalta.
Lopputulos oli pettymys. En olettanut, että olen 11. sijalla.
Erinomaista.
Tallikaverin menestystä on vaikea katsella, jos epäonnistuu.
-Kaikki hyvin? -On.
Ajoit hyvin. Näin radalla taistelijan ja olin paskantaa housuuni.
Tällä tasolla vaaditaan päättäväisyyttä missä tahansa lajissa.
Mutta sellaista elämä yleensä on.
Jos päästää muut aina eteen, jää itse taakse.
Tässä vaiheessa kautta aletaan katsella kuljettajia.
Kiitos.
Romain tietää hyvin, mitä hänen pitää tehdä paikkansa säilyttämiseksi.
Kolareita tai vaurioita ei saa tulla enää yhtään.
Keskustelemme asiasta ja mietimme, mikä on parasta tallille.
Nykykuntoni kauden alusta ei kuvasta minua tai kykyjäni.
Tiedän, että pystyn palaamaan tasolle, jolla haluan olla.
Siksi saan pidettyä paikkani.
TULOSSA:
Romain Grosjean on saamassa ensimmäiset pisteensä tällä kaudella.
Grosjean on neljäs.
Toivon, että itseluottamus palasi.
Valmiina toimintaan. Vuorossa on USA:n GP.
Emme ole ikinä saaneet hyvää tulosta kotiradalla.
Ehkä tänä vuonna.
Avauskierros on kaoottinen. Osuma Romain Grosjeaniin.
Tekstitys: Miia Mattila